**A doktori eljárás megindításához szükséges dokumentumok**

**(2016. szeptember 1. előtt doktori tanulmányokat kezdettek)**

**A kérelmet és a mellékleteit az Állam- és Jogtudományi Doktori Iskola Titkárságán kell benyújtani: ELTE ÁJK Tanulmányi Hivatal,** 1053 Budapest, Kecskeméti utca 10–12.; [phdjur@ajk.elte.hu](mailto:phdjur@ajk.elte.hu); információk: <https://www.ajk.elte.hu/doktoriiskola>

(Politikatudományi doktori eljárások megindításához segítséget nyújt Sturm Henrietta, a Politikatudományi Doktori Iskola ügyvivője szakértője: [sturm.henrietta@ajk.elte.hu](mailto:sturm.henrietta@ajk.elte.hu) )

**1**) Hiánytalanul kitöltött, aláírt **jelentkezési lap** doktori eljárás indításához – 1 példányban (letölthető innen: <https://www.ajk.elte.hu/doktoriiskola/dokumentumok> )

**2**) **Szakmai önéletrajz** (2 darab: egy „normál” és egy egyes szám 3. személyben fogalmazott, rövidebb változat, melyet a bíráló bizottság titkára felolvas a védésen, 1-1 példány)

**3**) Be kell mutatni az **eredeti egyetemi végzettséget igazoló oklevelet** és 1 másolati példányt le kell adni. Az eredeti oklevél bemutatása helyettesíthető közjegyző által hitelesített másolt leadásával is.

**4**) Ha a pályázó nem az ELTE Állam- és Jogtudományi Doktori Iskolájában vagy nem a Politikatudományi Doktori Iskolájában szerzett abszolutóriumot, illetőleg a tanulmányai alatt vagy az abszolutórium megszerzése után tett le nyelvvizsgát, a **nyelvvizsga bizonyítványok** /ld. a 2016. aug. 31-ig hatályos Kari Doktori Szabályzat 27.§ c) pontja/ eredetijét be kell mutatni és 1 másolati példányt le kell adni. Az eredeti oklevél bemutatása helyettesíthető közjegyző által hitelesített másolat leadásával is.

**5**) Ha a pályázó nem az ELTE Állam- és Jogtudományi Doktori Iskolájában vagy nem a Politikatudományi Doktori Iskolájában szerzett abszolutóriumot, a **doktori abszolutóriumról kiállított okirat eredeti példányát** be kell mutatni és 1 másolati példányt le kell adni.

**6**) A **kutatóhelyi vita jegyzőkönyve és jelenléti íve** a kutatóhely vezetőjének aláírásával – 1 példány

**7**) **Doktori értekezés** (1 nyomtatott példány, bekötve): az értekezés belső címlapján fel kell tüntetni a 10.) pontban említett DOI számot. Az értekezésnek az idegen nyelvű téziseket is tartalmaznia kell, amit a dolgozat után kell a példányba bekötni. Ha a dolgozat idegen nyelvű, magyar nyelvű téziseket kell a végén elhelyezni.

**8**) A **témavezetőnek és a tanszékvezetőnek együttes nyilatkozata** arról, hogy az értekezés nyilvános vitára bocsátását javasolják. Javaslatot kell tenniük továbbá a doktori szigorlat tárgyaira és a szigorlati bizottság tagjaira és póttagjaira (elnök, tagok) valamint a bíráló bizottság tagjaira és póttagjaira (elnök, titkár/!/, tag, 2 opponens) – 1 példány. A bizottságokba javasolt személyek beosztását és elérhetőségét /munkahely pontos megnevezését – ha ez egyetem, akkor a tanszék feltüntetésével együtt –, postacímét, e-mail címét, és ha rendelkezésre áll, akkor a telefonszámát (lehetőleg mobil)/ kérjük **word formátumban**, táblázatos formában is megküldeni a doktori iskola ügyintézőjének.

**9**) **1-1 darab tézisfüzet** magyar és angol (vagy német, francia, orosz, spanyol, olasz) nyelven

**10**) Hiánytalanul kitöltött, aláírt **adatlap** a doktori értekezés nyilvánosságra hozatalához (letölthető innen: <https://www.ajk.elte.hu/doktoriiskola/dokumentumok>) – 1 példányban.

Az adatlap tartalmazza azt a **DOI számot**, melyet a doktori értekezés belső címlapján fel kell tüntetni. (Az adatlapot először word formátumban kitöltve, aláírás nélkül kell megküldeni a doktori iskola ügyintézőjének. Az adatlaphoz az ügyintéző igényli a DOI számot. Ezzel az azonosítóval kitöltve az ügyintéző visszaküldi aláírásra, és az ily módon kitöltött adatlapot kell aláírva a doktori értekezéssel és a tézisekkel együtt beadni, de **nem kell** belekötni/beleszerkeszteni a doktori értekezés/tézisek példányaiba.)

**11)** Külön lapon (aláírva) **4-4 kulcsszó magyar és angol nyelven** – 1 példányban

**12**) A doktori értekezés témájában **megjelent publikációk listája** – a Magyar Tudományos Művek Tárához (MTMT2) való gyors hozzáférés megadásával –, a pályázó és a témavezető aláírásával – 1 példányban. Az ELTE-n folyó doktori eljárásokban a 6/2012. (II. 23.) számú rektori utasítás 3. §-a alapján csak azok a publikációk vehetők figyelembe, melyek az MTMT2 adatbázisában fel vannak tüntetve.

A doktori értekezés **szakirodalmi hivatkozási jegyzékében** (és ha ilyen a tézisekben is van, akkor abban is) minden lehetséges esetben fel kell tüntetni a **hivatkozott dokumentum** digitális objektum azonosítóját (digital object identifier – a továbbiakban: **DOI-azonosító**) is. A doktori értekezés benyújtásakor a szerző a (2) bekezdésben meghatározott „Adatlapon” nyilatkozik a DOI-azonosítók feltüntetésének teljességéről.

**13**) A **jelölt nyilatkozata** arról, hogy állam- és jogtudományok (politológusok esetén politikatudomány) tudományágban nincs folyamatban más doktori eljárása és két éven belül nem volt elutasított doktori eljárása – 1 példányban

**14**) A **doktori eljárás megindításának díját (30.000 Ft) átutalással** kell kiegyenlíteni. Az átutaláshoz szükséges információk:

kedvezményezett: Eötvös Loránd Tudományegyetem

kedvezményezett bankszámla száma: 10032000-01426201-00000000

közlemény (**JOGÁSZOK)**: **„Befizető neve”A10401/16, A0110 (ÁJK PHD) DOKTORI ELJ DÍJA**

közlemény **(POLITOLÓGUSOK)**: **„Befizető neve”A10401/16, A0120 (ÁJK POLIT) DOKTORI ELJ DÍJA**

**(Ezt a közleményt feltétlenül adja meg, mert egyébként a befizetés nem azonosítható).**

2022.január 1-től a Kar kizárólag átutalással teljesített befizetést tud elfogadni. A doktori eljárásban csak akkor kerül sor eljárási cselekményekre, ha a díj beérkezett a fenti számlára.

Az átutalás megtörténtét igazoló **banki kivonatot is kérjük csatolni** a dokumentációhoz.

A **doktori eljárás lefolytatásának díját (130.000 Ft)** az eljárás megindításáról szóló doktori tanácsi döntést követően, a NEPTUN-on keresztül kell majd befizetni.

**15**) **Írott CD vagy pendrive** 1 példányban (tartalma – külön-külön fájlokban):

– 1. pontban írt Jelentkezési lap szkennelt példánya;

– 3-4. pontok szerinti oklevelek másolatának szkennelt példánya;

– 10. pontban írt adatlap szkennelt példánya;

– a 14. pontban írt, a doktori eljárás megindítási díjának befizetését igazoló banki kivonat szkennelt példánya;

– doktori értekezés Word dokumentumként és PDF/A formátumban egyaránt /benne az az idegen/magyar nyelvű tézisekkel/;

– tézisfüzet magyar és idegen nyelven PDF/A formátumban;

– egyes szám 3. személyben írott – a védésen felolvasandó – szakmai életrajz word dokumentumként;

– a 8. pontban részletezett aláírt témavezetői és tanszékvezetői javaslat szkennelve); (az elérhetőségek word formátumban is)

– a 11. pontban szereplő kulcsszavak, word formátumban

Mind a CD-n, mind annak a tokján legyen feltüntetve a jelölt neve, valamint a „Doktori értekezés, tézisek, életrajz, javaslat” kifejezés. Pendrive esetében egy borítékon kérjük ugyanezt feltüntetni!

**A TUDOMÁNYÁGI DOKTORI TANÁCS KIZÁRÓLAG FORMAILAG TELJES KÉRELMEKKEL FOGLALKOZIK.**